Börn | Meðganga og fæðing | mbl | 3.1.2020 | 7:00 | Uppfært 7:53 Trúlofuð og ólétt innan við ári eftir skilnað Michelle Williams á von á barni með nýja manninum . AFP Leikkonan Michelle Williams er trúlofuð leikstjóranum Thomas Kail auk þess sem þau eiga von á barni að því fram kemur á vef People . Koma fréttirnar á óvart þar sem greint var frá því í apríl að hún og Phil Elverum væru að skilja eftir innan við eins árs hjónaband . Williams og Kail eru talin hafa kynnst við tökur á sjónvarpsþáttunum Fosse / Verdon þar sem Kail leikstýrði Williams . Williams hlaut Emmy-verðlaun fyrir leik sinn í þáttaröðinni . Kail hefur einna helst unnið sér það til frægðar að hafa leikstýrt hinum vinsæla söngleik Hamilton . Williams sem er 39 ára á eina dóttur fyrir með leikaranum Heath heitnum Ledger . Hún gekk í hjónaband með tónlistarmanninum Elverum í júlí árið 2018 en það hjónaband entist aðeins í nokkra mánuði . Hún var greinilega fljót að finna ástina aftur . Kail var í sambandi með leikkonunni Angelu Christian þangað til árið 2019 .